184 



stilling af alle de danske Arter af en af de større Insekt- 

 ordener. Det vil fylde et betydeligt Hul i vor Literatur, 

 den vil anspore til Bestræbelser i lignende Retninger og 

 den vil give danske Entomologer den hidtil manglende Vej- 

 ledning i et stort Parti af Entomologiens vanskeligere Dele. 



Efter den bedst anlagte Plan omfatter Arbejdet ikke 

 alene de fuldt udviklede Dipterer, men tillige deres 

 Udviklingsstadier. Som Mønster paa Behandlingen af disse 

 kan henvises til Familien Stratiomyiidæ, hvor Forf. har skaf- 

 fet et ganske betydeligt Antal Larver til Veje. Det er et 

 stort Fremskridt, her er gjort; men Skridtet er ikke taget 

 fuldtud. Udviklingsstadierne behandles som Tillæg til 

 de fuldt udviklede Dyr, idet Beskrivelsen af disse sidste som 

 Regel fylder en Side for hver Art, medens Larven derimod 

 gøres færdig paa nogle faa Linier. Det forekommer Anmel- 

 deren, at Maalet maa være det, at der skænkes saavel Udvik- 

 lingsstadierne som Biologien fuldt den samme Opmærksom- 

 hed som de fuldt udviklede Insekter. 



Arbejdet er m. H. t. Arterne saa fuldstændigt som 

 muligt; Forf. har foruden sin Q^cn Samling, der vel nok er 

 den største danske Privatsamling, haft alle Samlinger af 

 nogen Betydning til Disposition, foruden zoologisk Museums 

 Materiale,*) der blandt andet indeholder Stæger's Samling. 



Indledningen gør Rede for den tidligere danske dipterologi- 

 ske Literatur og Arbejder over den danske Fluefauna; her- 

 ved oplyses det, at Zetterstedt i »Diptera Scandinaviæ« 

 opfører ikke mindre end 1439 Arter fra Danmark. Derefter 

 gaar Forf. over til en almindelig Fremstilling af Dipterernes 

 Yderbygning og Munddele, for Thorax enkelte Dele gennem- 

 føres en rationel Terminologi, og Vingeaarernes Homologier 

 fremhæves og gennemføres konsekvent. 



*) Det fortjener at fremhæves, at disse Samlinger ved at tjene somi 

 Grundlag for Forf.'s Bearbejdelse bliver gjort til Genstand for en 

 Revision; siden Stæger's Tid har de ikke været behandlede af en 

 Dipterolog, og de tilkomne nye Indsamlinger er bestemte efter et 

 forældet, halvpopulært tysk Værk. 



